Lista dels comtes de Bigòrra

Constitucion del comtat de Bigòrra  

Los primièrs comtes de Bigòrra son coneguts per la carta d’Allaon, document que se revelèt èsser fals e que data en fach del sègle XVII. Aquesta carta fa referéncia a una autra, la de Carles lo Calvet, rei de França, datada del 30 de genièr de 845, que seriá lo tèxte mai ancian que mencione lo comtat de Bigòrra, que lo beneficiari es lo comte Donat-Lop. Sembla qu'aquel comte Donat-Lop es mai jove d'una generacion. S'aquesta carta existiguèt vertadièrament, parla d'un Carles rei dels Francs e emperaire, alara caldriá considerar que s'agís puslèu de Carles lo Gròs.

La carta d'Allaon temptava de mostrar que los primièrs comtes de Bigòrra descendián en linhada masculina dels ducs d’Aquitània e dels reis merovingians, mas aquesta pretencion apareis fantasierosa.
Es pus credible d'estacar los primièrs comtes de Bigòrra als ducs de Gasconha, tanben ancèstres probables del rei de Pampalona e dels comtes d'Aragon.
Aquestes darrièrs de tot biais an un cas privilegiat dempuèi lo sègle IX de maridatges amb los comtes de Fois, de Bigòrra, los vescomtes de Bearn e los ducs de Gasconha.

La primièra atestacion per un comte de Bigòrra data de 945. Se menciona alara Raimon Ièr Dat.

 Los comtes 

 Ostal de Bigòrra (Gasconha ?) 
avant 907 : Donat Lop, rèirefelen probable de Lop Centolh, comte de Gasconha
maridat a Faquilo, filha de Mansio

en 907 : Dat Donat e Lop Donat, filh del precedent

???-956 : Raimon  Dat († 956), filh probable de Dat Donat e cèrt de Lupa Sanchez de NavarraFoundation for Medieval Genealogy : Los comtes de Bigòrra
maridat a Gersenda o Faquilèna d’Astarac, filha d’Arnaud, comte d’Astarac e veusa d’Aureòl d’AureUèi se pausa encara la question de saber se Gersenda e Faquilèna son una sola persona o doas sòrres successivament esposadas per Raimond Dat, vejatz ..

956-1000 : Loís († 1000), filh del precedent

1000-1025/1032 : Garcia Arnaud († 1025/1032), filh d’Arnaud de Bigòrra, nebot del precedent.
maridat a Richarde († 1046)

1025/1032-1032/1034 : Gersenda, (v.986 † 1003), filha del precedent
maridada vèrs 1010 a Bernat Rogièr (981 † 1037) comte de Fois

 Ostal de Fois 
1032/34-1037 : Bernat  Rogièr (981 † 1037) comte de Fois
maridat a Garsenda de Bigòrra

1037-1077 : Bernat II (v. 1014 † 1077), filh del precedent
maridat en primièras nòças a Clamença († 1062)
maridat en segondas nòças a Esteveta de Marselha, veusa de Geffroy , comte de Provença

1077-1080 : Raimon II († 1080), filh del precedent e de Clamença

1080-1095 : Beatrix  († 1095), filha de Bernat II e de Clamença 
Maridada en 1079 a Centolh V († 1088) vescomte de Bearn

 Ostal de Bearn 

1080-1090 : Centolh  († 1090) vescomte de Bearn (Centolh V)
maridat en 1079 a Beatrix  († 1095)

1095-1113 : Bernat III († 1113), filh de Centolh V de Bearn e de Beatritz de Bigòrra.
maridat vèrs 1110 a Anicèla de Fesensac, filha d’Astanòve II, comte de Fesensac

1113-1129 : Centolh II († 1129), fraire del precedentLa Foundation for Medieval Genealogy, çaquelà fisabla abitualament lo ditz filh de Bernat III, mas aquò s'opausa a la succession de Fesensac e a mai d'un autre testimoniatge., filh de Centolh V de Bearn e de Beatritz de Bigòrra.
maridat en primièras nòças
maridat en segondas nòças a Estefania de Barcelona, filha de Raimon Berenguièr III, comte de Barcelona e de  Doça I, comtessa de Provença.

1129-ap.1148 : Beatritz II, († ap.1148), filha del precedent e de sa primièra esposa
maridada a Pèire († 1163), vescomte de Marsan

 Ostal de Marsan 
1129-1163 : Pèire († 1163), vescomte de Marsan e comte de Bigòrra
maridat a Beatritz II de Bigòrra

1163-1178 : Centolh III († 1178), filh dels precedents
maridat en 1155 a Matèla dels Bauç, veusa de Pèire II de Gabaret, vescomte de Bearn e filha de Raimon, senhor dels Bauç e d'Esteveta de Gavaudan Provença

1178-1194 : Estefania Beatritz III, filha del precedent
maridada en primièras nòças a Pèire († abans 1180), vescomte de Dacs
maridada en segondas nòças en 1180 a Bernat IV († 1225) comtes de Comenge e separada en 1192.

 Ostal de Comenge 
1194-1251 : Petronilha de Comenge (1186 † 1251), filha de Bernat IV de Comenge e d'Estefania de Bigòrra
maridada :
 vèrs 1196 amb Gaston VII, vescomte de Bearn (v. 1165 † 1215) 
 amb Nuno Sanchez d’Aragon, comte de Rosselhon e de Cerdanha (separats pauc aprèp)Serián estats sonque noviats ; 
 lo 13 de novembre de 1216 Gui de Montfòrt († 1220)
 Aimar de Rançon († 1224)
 en 1228 Boson de Matha († 1247), senhor de Conhac

 Ostal de Montfòrt 
1251-1255 : Alix de Montfòrt, (1216 † 1255), filha de Gui de Montfòrt e de Petronilha de Bigòrra
maridada en primièras nòças amb Jordan de Chabanés
maridada en segondas nòças en 1247 amb Raoul de Courtenay, senhor de Champignelles

 Ostal de Chabanés 
1255-1283 : Eschivat IV de Chabanais († 1283), filh de Jordan de Chabanés e d'Alix de Montfòrt
maridat en 1256 a Agnès de Fois, filha de Rogièr IV, comte de Fois, e de Brunissenda de Cardona.

1283-1302 : Laura de Chabanés, († 1316), sòrre del precedent
maridat en primièras nòças amb Simon de Rochechouart, senhor d'Avalles
maridat en segondas nòças en 1284 amb Raimon V, vescomte de Turena

 Succession del comtat de Bigòrra  

Del temps d'Eschivat de Chabanais, lo comte Simon V de Montfòrt aviá reivindicat Bigòrra. Aprèp la mòrt de Simon, son eretièr vend sos dreches al rei Enric  de Navarra, mentre que lo vescomte Gaston VII de Bearn reivindica Bigòrra al nom de sa filha Constança de Moncada. Ne seguisson maites procèsses, que s'acaban amb l'annexion del comtat en 1302 pel rei de França.

Al tractat de Brétigny (1360), la corona de França deu cedir lo comtat als Angleses. Tarba, capitala del comtat, es reconquerida tre 1370. Caldrà esperar 1426 per que lo comtat de Bigòrra siá rendut a Joan Ièr de Fois Gralhí, comte de Fois e vescomte de Bearn. Aqueste portarà a partir d'aquesta data lo títol de comte de Bigòrra.

 La restauracion del comtat 
Ostal de Gralhí
1425-1436 : Joan I, comte de Fois e Bigòrra, vescomte de Bearn
maridat en primièras nòças en 1402 a Joana de Navarra (1386 † 1413), filha de Carles III, rei de Navarra, e d’Alienòr de Castelha
maridat en segondas nòças en 1422 a Joana de Labrit (1403 † 1435), filha de Carles , sir de Labrit, e de Maria de Sully
maridat en tresenas nòças en 1435 a Joana d’Urgel (1415 † 1445), filha de Jacme II, comte d’Urgel, e d’Isabèla d’Aragon

1436-1472 : Gaston IV (1425 † 1472), filh del precedent e de Joana de Labrit
maridat en 1436 a Alienòr Ièra de Navarra, reina de Navarra (1425 † 1479)

1472-1483 : Francés Fèbus (1466 † 1483), felen del precedent, filh de Carles de Fois Bearn, prince de Viana, e de Magdalena de França

1470-1517 : Catarina (1470 † 1517), sòrre del precedent
maridada en 1484 a Joan III de Labrit (1469 † 1516)

 Ostal de Labrit 
1484-1516 : Joan III de Labrit (1469 † 1516), sir de Labrit comte de Peiregòrd, d’Armanhac e de Rodés, vescomte de Limòtges e per maridatge rei de Navarra, comte de Fois e de Bigòrra, vescomte de Bearn.
maridada en 1484 a Catarina (1470 † 1517), sòrre  del precedent

1516-1555 : Enric II de Labrit (1502 † 1552), filh dels precedents
maridat en 1527 a Margarida d'Engoleime, sòrre del rei de França, Francés Ièr

1562-1572 : Joana III de Labrit (1528 † 1572), filha del precedent
maridada en 1548 a Antòni de Borbon, duc de Borbon e Vendôme

 Ostal de Borbon-Vendôme

1572-1607 : Enric de Borbon (1553 † 1610), filh de la precedenta
En 1589, venguèt rei de França jol nom d’Enric IV e rattache la Bigòrra a França en 1607.

 Annèxes 
 Vejatz tanben 
 Comtat de Bigòrra
 Bigòrra

 Nòtas e referéncias 


Bigòrra